
MAŽEIKIŲ LOPŠELIS-DARŽELIS „DELFINAS“
SPECIALIOJO PEDAGOGO PAREIGYBĖS APRAŠYMAS

I SKYRIUS
PAREIGYBĖ

1. Pareigybės pavadinimas – specialusis pedagogas. 
2. Pareigybės grupė – specialistas. 
3. Pareigybės lygis – A2. 
4. Pareigybės paskirtis – Mažeikių lopšelyje-darželyje „Delfinas“ (toliau – Įstaiga) teikti specialiąją pedagoginę pagalbą vaikams, turintiems specialiųjų ugdymosi poreikių, padėti įveikti ugdymosi sunkumus, stiprinti jų pažintines, komunikacines, socialines ir mokymosi kompetencijas, bendradarbiauti su pedagogais, tėvais (globėjais, rūpintojais) bei kitais specialistais, siekiant užtikrinti sėkmingą vaiko ugdymą ir įtraukųjį ugdymą.
5. Specialusis pedagogas tiesiogiai pavaldus direktoriaus pavaduotojui ugdymui.
6. Specialųjį pedagogą į darbą priima ir iš pareigų atleidžia Įstaigos direktorius Lietuvos Respublikos teisės aktų nustatyta tvarka. 

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Darbuotojas, einantis šias pareigas, turi atitikti šiuos specialiuosius reikalavimus: 
7.1. būti įgijęs aukštąjį  išsilavinimą  ir  specialiojo pedagogo  kvalifikaciją arba atitikti Lietuvos Respublikos švietimo, mokslo ir sporto ministro nustatytus kvalifikacinius reikalavimus specialiajam pedagogui;
7.2. žinoti Lietuvos Respublikos įstatymus, Vyriausybės nutarimus, švietimo, mokslo ir sporto ministro įsakymus bei kitus teisės aktus, reglamentuojančius ikimokyklinį ir priešmokyklinį ugdymą, įtraukųjį ugdymą, specialiosios pedagoginės pagalbos teikimą ir vaiko teisių apsaugą; 
7.3. išmanyti ikimokyklinio  ir priešmokyklinio ugdymo  programas, ugdymo  turinio planavimo principus, specialiosios pedagoginės pagalbos organizavimą, specialiųjų ugdymosi poreikių vertinimo ir pagalbos teikimo principus;
7.4. gebėti taikyti specialiosios pedagogikos metodus, vertinti vaikų ugdymosi poreikius, planuoti ir organizuoti specialiosios pedagoginės pagalbos procesą;
7.5. privalo mokėti lietuvių kalbą ne žemesniu kaip B2 lygiu (atitinkančiu III valstybinės kalbos mokėjimo kategoriją);
7.6. turėti bazinę kompiuterinio raštingumo kvalifikaciją, mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis;
7.7. gebėti planuoti  ir  vykdyti  savo  veiklą,  analizuoti  ugdymo  rezultatus,  rengti dokumentus, bendradarbiauti komandoje, spręsti profesines problemas.

III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Specialusis pedagogas vykdo šias funkcijas: 
8.1. atlieka vaikų specialiųjų ugdymosi poreikių pedagoginį vertinimą savo kompetencijos ribose;
8.2. nustato vaikų ugdymosi sunkumus, vertina pažintinių procesų, mokymosi gebėjimų ir kitų ugdymuisi reikšmingų funkcijų ypatumus;
8.3. rengia individualius pagalbos planus, teikia ugdymo rekomendacijas, prireikus dalyvauja rengiant individualizuotas ugdymo programas;
8.4. teikia individualią, pogrupinę ir grupinę specialiąją pedagoginę pagalbą vaikams, turintiems specialiųjų ugdymosi poreikių;
8.5. padeda vaikams įsisavinti ugdymo turinį, lavina sutrikusias funkcijas, ugdo pažintinius gebėjimus, atsižvelgdamas į individualius vaiko poreikius ir galimybes;
8.6. konsultuoja mokytojus dėl ugdymo metodų, aplinkos, ugdymo priemonių ir ugdymo turinio pritaikymo vaikams, turintiems specialiųjų ugdymosi poreikių;
8.7. konsultuoja vaikų tėvus (globėjus, rūpintojus) specialiosios pedagoginės pagalbos, ugdymosi sunkumų įveikimo ir vaiko ugdymo klausimais;
8.8. bendradarbiauja su mokytojais, švietimo pagalbos specialistais, Vaiko gerovės komisija, pedagogine psichologine tarnyba, sveikatos priežiūros specialistais ir kitomis institucijomis, sprendžiant vaikų ugdymo ir gerovės klausimus;
8.9. dalyvauja Vaiko gerovės komisijos veikloje;
8.10. prisideda  prie  įtraukiojo ugdymo  įgyvendinimo, padeda  kurti  vaikų  poreikius atitinkančią ugdymosi aplinką;
8.11. dalyvauja  atliekant  kompleksinį  vaiko  poreikių vertinimą,  teikia siūlymus dėl reikalingos švietimo pagalbos;
8.12. renka,  analizuoja  ir  sistemina  informaciją  apie  vaikų ugdymosi pasiekimus bei pažangą;
8.13. tvarko ir pildo elektroniniame dienyne „Mūsų darželis“ konsultacijų žurnalą bei kitus teisės aktuose nustatytus dokumentus;
8.14. rengia veiklos planus, ataskaitas ir kitus dokumentus, susijusius su specialiosios pedagoginės pagalbos organizavimu;
8.15. dalyvauja  bendrose  Įstaigos  veiklose:  posėdžiuose,  pasitarimuose,  metodinėje veikloje,  projektuose,  vidaus įsivertinime ir kituose renginiuose;
8.16.  nuolat tobulina profesinę kvalifikaciją, domisi specialiosios pedagogikos naujovėmis ir jas taiko praktikoje;
8.17. užtikrina vaikų fizinį ir psichologinį saugumą specialiosios pedagoginės pagalbos teikimo metu;
8.18. pastebėjęs ar įtaręs smurtą, prievartą, seksualinio išnaudojimo ar kitus vaiko teisių pažeidimus, nedelsdamas informuoja Įstaigos administraciją ir teisės aktuose nustatyta tvarka veikia vaiko interesų apsaugai;
8.19. laikosi profesinės etikos principų;
8.20. vykdo  kitus Įstaigos direktoriaus ir direktoriaus pavaduotojo ugdymui pavestus nenuolatinio pobūdžio pavedimus, susijusius su Įstaigos veikla.

IV SKYRIUS

9. Specialusis pedagogas turi teisę: 
9.1. gauti darbui reikalingą informaciją ir priemones;
9.2. teikti pasiūlymus dėl specialiosios pedagoginės pagalbos organizavimo ir darbo sąlygų gerinimo;
9.3. atsisakyti vykdyti neteisėtus pavedimus teisės aktų nustatyta tvarka;
9.4. kelti kvalifikaciją ir dalyvauti mokymuose;
9.5. gauti metodinę pagalbą;
9.6. dalyvauti Vaiko gerovės komisijos veikloje;
9.7. bendradarbiauti  su  kitomis  institucijomis  sprendžiant  vaiko  ugdymo  ir  gerovės klausimus;
9.8. naudotis  kitomis  Lietuvos  Respublikos  teisės  aktuose nustatytomis darbuotojo teisėmis.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

10. Specialusis pedagogas atsako už: 
10.1. funkcijų, išvardytų šiame pareigybės aprašyme, atlikimą;
10.2. vaikų saugumą specialiosios pedagoginės pagalbos teikimo ir ugdymo proceso metu;
10.3. asmens  duomenų   tvarkymą   laikantis   Bendrojo   duomenų   apsaugos reglamento (BDAR), Lietuvos Respublikos teisės aktų bei Įstaigos vidaus dokumentų reikalavimų;
10.4. tikslų ir  teisingą  dokumentų  rengimą  bei  išsaugojimą, asmeniškai  rengiamų dokumentų atitikimą dokumentų valdymo reikalavimams;
10.5. Įstaigos darbo tvarkos taisyklių, darbuotojų saugos ir sveikatos, priešgaisrinės saugos, higienos reikalavimų bei profesinės etikos normų laikymąsi;
10.6. jam patikėto turto saugumą Lietuvos Respublikos darbo  kodekso nustatyta  tvarka.
11. Už pareigų nevykdymą arba netinkamą vykdymą specialusis pedagogas atsako Lietuvos Respublikos darbo kodekso, Lietuvos Respublikos švietimo įstatymo ir kitų teisės aktų nustatyta tvarka.

